Návštěvníci (TV serija)
<s>Posjetitelji (češki Návštěvníci) je čehoslovačka humorna SF TV serija iz 1983. koju je režirao Jindřich Polák.</s><s>Ima 15 epizoda a snimljena je u čehoslovačko-zapadnonjemačkoj koprodukciji.</s><s>Radnja se odvija o posadi koja putuje iz 25. stoljeća u 20. stoljeće kako bi spasili Zemlju budućnosti.</s>

<s>Posjetitelji su stekli kultni status te prikazivani po televizijskim programima raznih zemalja, pa tako i na području bivše Jugoslavije.</s>

<s>Radnja
U 2484. godini ljudi žive u mirnom svijetu.</s><s>Stoga su prestrašeni kada im SMČ (Središnji Mozak Čovječanstva), glavni superkompjuter koji vodi sudbinu čovječanstva i Zemlje, objavi predstojeću katastrofu.</s><s>Uočio je ogroman svemirski objekt koji juri na Zemlju.</s>

<s>Ipak, ima nade: profesor Filip, biograf najvećeg fizičara svih vremena, Adama Bernaua, ponudi spasiti čovječanstvo time da putuju u prošlost.</s><s>Adam je bio genijalni fizičar i matematičar na prijelazu iz 20. u 21. stoljeće, te dobitnik Nobelove nagrade.</s><s>U memoarima je zapisao da je u djetinjstvu napisao kratku formulu za pomicanje cijelih kontinenata, svijetova i planeta.</s><s>Ovo može poslužiti da spasi Zemlju.</s>

<s>Profesor Filip izabere posadu od četiri člana i oni putuju natrag u prošlost, u Zemlju 20. stoljeća.</s><s>Iako su samo htjeli ostati par sati, zbog nezgode su prisiljeni ostati nekoliko tjedana.</s><s>Ispostavi se da je Adamova formula bila samo dječja igrarija.</s><s>Posada se vrati u budućnost, gdje se ispravi SMČ te se ispostavi da je samo krivo izračunao putanju objekta i da nema opasnosti.</s>

<s>Glavne uloge
Josef Bláha – Filip
Josef Dvořák – Emil Karas
Jiří Novotný – Dr. Jacques Michell
Dagmar Patrasová – Emilia Fernandez 
Viktor Král – Adam Bernau 
Dagmar Havlová – Alice Bernauova 
Eugen Jegorov – Karel Bernau 
Klára Pollertová – Ali Labusova</s>

<s>Eksterni linkovi</s>

<s>Návštěvníci na csfd.cz</s>

<s>Čehoslovačke TV-serije
Češke humoristične TV-serije
SF-serije</s>

